Aarhuus Stifts-Tidende, 1802-07-28
Om Morgenen Kl. 8 fortsatte Høistsamme Sin Reise over Horsens til Weile, og saa videre til Hertugdømmene, allevegne den naadige og paa Fædrenelandets Vel stedse sigtende Herre, og her, som allevegne, modtaget af tro Borgere med alle de sædvanlige Underdanigheds Ytringer ved Ankomst og Bortreise, ligesom og hver Aften, Byerne eiede deres Herre, Husene, endog mange meget smukt, vare illuminerte; stedse kom og stedse forlod os vor dyrebare Kronprints ledsaget af Sine hengivne Jyders varmeste Ønsker og Attraaer. Over Tvangs=Arbeidshuset i Kiøbenhavn, som skal tiene til Mynster for de nye Forbedringshuses Indretning. haves i Collegialtidenden følgende Underretning: Huset er saaledes indrettet og inddeelt, at Mandfolkene have deres Arbeidsværelser, Soveværelser, Spisestuer, Gaardsrum for sig; Fruentimmerne deres for sig; alle Værelserne ere rummelige, lyse og luftige. De eensomme Fængsler ere i nederste Etagie, alle over Jorden, ethvert almindeligen 53 en halv Fod i Længde og Bredde, 8 en halv Fod i Høide, altsaa det hele Rum 455 CubicFod; oven til i Udsiden er et langt smalt Vindue anbragt og forsynet uden til saaledes med Kasse og Klap, at den Fængslede ikke kan see ud, og at man i Værelset kan indlade ingen eller liden Lysning, eftersom det behøves, og eftersom den Fængslede er meer eller mindre roelig; i hvert Fængsel er et Leiested, hvorpaa en Madras, en Hovedpude, et uldent Teppe om Sommeren og tvende om Vinteren, samt Lagener; et ved Bræder aflukket Locum, hvis Latrine er af Steen, hvori et Bækken af Tin, som kan udtages fra Gangen af. J Gangen, hvortil flere Fængslers Dørre vende ud, ere Kakkelovne, fra hvilke Varme om Vinteren ledes ind igiennem Traller i Dørrenes Nederfyldinger, samt igiennem Huller over Dørrene; paa hver Dør er indrettet et Skud, hvorpaa Maden i dertil indrettede Spisekar kan sættes og dreies ind til den Fangne, uden at enten Dørren behøver at oplukkes eller den Fangne at kaldes. Til Madkogningen er indrettet et særskilt, rummeligt Kiøkken, hvori Kogekiedel efter den rumfordske brændebesvarende Jndretning; Model dertil er forskrevet og kan forevises for Enhver, af hvem det forlanges. For Reenligheden sørges efter Reglementets Forskrift. De Jnddømte bære Husets Klæder, saalænge de ere der, erholde reent Linned hver 8de Dag og rene Lagner hver 6 Uger. Forslegningen er eensformig, men nærende, og bestaaer af Rumfords Suppe og Brød, som efter et Middeltal i de sidste 3 Aar, kan regnes paa hver Person, daglig til 8 s. Indretningen har i alle Dele svaret til sit Øiemeed, og bekræftet Efterretningen om det philladelphiske Forbedringshuus, efter hvilket dette saa meget mueligt er formet. Reenlighed, Arbeidsomhed, Orden og Taushed hører, til denne Indretnings Grundvæsen og overholdes. Naar sindige Formaninger ikke hielpe, straffes de med eensom Fængsel. Man har erfaret af en og anden som har været i Fattigvæsenets og forhen i det almindelige Forbedringshuus, at det første meget mere frygtes end det sidste, thi det er dem haardt at savne Brændeviin, Tobak, Kaffe og Sladder, og at være sadt paa eensformig skiønt nærsom og sund Spise, isteden for at de i det almindelige Forbedringshuus fik deres Penge i Hænder, og kunde kiøbe derfor hvad de vilde. Man har bemærket, at det ensomme Fængsel, skiønt de der Jndsluttede have bedre Værelse og bedre Leie end de fleste ere vante til hos dem selv, er blot formedelst Kiedsomheden dem frygteligere end smertende corporlig Straf, de meest Ustyrlige er ved eensomt Fængsel i nogen Tid blevne rolige, og have beqvemmet sig til Orden. Overalt er man forvisset om, at ingen er gaaet udfra Fattigvæsenets Tvangshuus forværret, men alle rensede, og under god Behandling saa meget øvede i Orden. og Arbeidsomhed, som i saadan Tid var mueligt. Til Directionen for det danske asiatiske Compagnie er den 23de Julii fra Factoriet i Bengalen indløben Efterretning, at Skibet Norge, ført af Capitain Brink, den 24de Febr. d. A. havde indtaget sin Retourladning og laae sammesteds, seilklar for at tiltræde Tilbagereisen.